Ο Βυσσινόκηπος

Ο Βυσσινόκηπος (ρωσικά: Вишнёвый сад) είναι το τελευταίο θεατρικό έργο του Αντόν Τσέχωφ, που γράφτηκε το 1903. Παρουσιάστηκε πρώτη φορά στο θέατρο στις 17 Ιανουαρίου 1904, από το Θέατρο Τέχνης της Μόσχας, σε σκηνοθεσία Στανισλάβσκι. Ο ίδιος ο Τσέχοφ χαρακτήρισε τον Βυσσινόκηπο ως κωμωδία, ωστόσο τόσο ο Στανισλάβσκι όσο και η πλειονότητα των μετείπειτα θεατρικών παραστάσεών του το αντιμετώπισαν ως δράμα με τραγικά στοιχεία.  

Το έργο είναι εμπνευσμένο από μία εποχή κατά την οποία ο ρωσικός λαός, αν και θεωρητικά ελεύθερος, εξαιτίας της κατάργησης της δουλοπαροικίας κατά το 1861, ζούσε ακόμη στη φτώχεια και την αμάθεια. Θεωρείται μια προαναγγελία ουσιαστικά της επανάστασης του 1905 και της επανάστασης του 1917. Στο έργο υποδεικνύεται η αδυναμία των ανθρώπων, κυρίως των αριστοκρατών, να κατανοήσουν τις όποιες διαφοροποιήσεις αλλάζουν το κοινωνικό περιβάλλον, όπως επίσης και τον ρόλο που παίζουν αυτές οι αλλαγές στην προσωπική τους ζωή. Σε συμβολικό επίπεδο ο βυσσινόκηπος, ένα κομμάτι γης που ανήκει σε αριστοκρατική οικογένεια, όπως και η αδυναμία της οικογένειας να τον κρατήσει, υποδηλώνει τις αλλαγές της ρωσικής κοινωνίας και τα νέα κοινωνικά στρώματα που έρχονται στο προσκήνιο, εξαιτίας πολιτικών και κοινωνικών ζυμώσεων.

Χαρακτήρες
 Λιουμπόφ Αντρέγεβνα Ρανέφσκαγια 
 Άνια
 Βάρια
 Τροφίμοφ
 Λεονίντ Αντρέγεβιτς Γκάγεφ
 Λοπάχιν Ερμολάι Αλεξέγεβιτς 
 Σιμεόνοφ - Πιστσικ
 Επιχόντφ Σιμεόν Παντελέγεβιτς
 Ντουνιάσα
 Γιάσα
 Φιρς
 Σαρλότα Ιβάνοβνα
 επισκέπτες, υπηρέτες κ.ά.

Ελληνικές θεατρικές παραστάσεις 
Κατάλογος ελληνικών θεατρικών παραστάσεων του έργου "Ο Βυσσινόκηπος"

Εξωτερικοί σύνδεσμοι 

Ο «Βυσσινόκηπος» του Τσέχωφ]
Παρουσίαση «Βυσσινόκηπου» του Άντον Τσέχωφ

Παραπομπές

Θεατρικά έργα του Αντόν Τσέχωφ